**Zápisnica č. 15**

**z riadneho zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 16. 10. 2017**

**I. Prítomní:** doc. Mgr. Martin Hromada, PhD., prof. RNDr. Robert Ištok, PhD., Mgr. Jana Kapová, PhD., PhDr. MarekLukáč, PhD., Mgr. Mária Majherová, PhD., doc. RNDr.Kvetoslava Matlovičová, PhD., RNDr. Marta Mydlárová Blaščáková, PhD., PaedDr. Jaroslav Šoltés, PhD., PhDr. Valentína Šuťáková, PhD., Katarína Bartková, Mgr. Tomáš Pasternák, Bc. Maroš Petra-Kajňák, Bc. Šimon Renčík

**Ospravedlnení:** doc. RNDr. IvetaBoroňová, PhD.

**Neprítomní:**

**Hostia:** dekan FHPVPU **prof. RNDr. René Matlovič, PhD., LL.M,** prodekanka FHPVPU **prof. MVDr. Janka Poráčová, PhD.**

1. **Program rokovania** 
   1. Otvorenie.
   2. Kontrola plnenia uznesení.
   3. Prerokovanie a schválenie dokumentu Dlhodobý zámer Fakulty humanitných a prírodných vied Prešovskej univerzity v Prešove na roky 2017 – 2022 s výhľadom do roku 2025.
   4. Voľba volebnej a mandátovej komisie pre doplňujúce voľby do študentskej časti AS FHPV PU.
   5. Prerokovanie a schválenie Rokovacieho poriadku AS FHPV PU.
   6. Rozličnosti.
   7. Záver.

**III. Priebeh zasadnutia**

**K bodu 1 programu rokovania**

Zasadnutie otvoril a viedol predseda AS FHPV PU prof. RNDr. Robert Ištok, PhD. V úvode privítal všetkých prítomných členov AS FHPV PU a následne dal hlasovať o programe zasadnutia. Tento návrh bol schválený hlasovaním členov AS FHPV PU nasledovne:

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**K bodu 2 programu rokovania**

Predseda AS FHPV PU prof. RNDr. Robert Ištok, PhD. konštatoval, že všetky uznesenia prijaté na predchádzajúcom zasadnutí AS FHPV PU boli splnené alebo sa priebežne plnia.

**K bodu 3 programu rokovania**

Predseda AS FHPV PU prof. RNDr. Robert Ištok, PhD. privítal hostí - dekana FHPV PU prof. RNDr. René Matloviča, PhD., LL.M a prodekanku FHPV PU prof. MVDr. Janku Poráčovú, PhD.

Predseda AS FHPV PU konštatoval, že podľa Zákona č. 131/2002 Z. z. o vysokých školách v znení neskorších predpisov, § 27, odsek (1), písmeno (f) akademický senát fakulty schvaľuje dlhodobý zámer vo vzdelávacej, vývojovej, umeleckej alebo v ďalšej tvorivej činnosti fakulty, vypracovaný v súlade s dlhodobým zámerom verejnej vysokej školy, predložený dekanom po prerokovaní vo vedeckej rade fakulty a jeho aktualizovaní. Dokument bol prerokovaný na poslednom zasadnutí vedeckej rady FHPV PU. Znenie tohto materiálu mali k dispozícii v súlade s Rokovacím poriadkom AS FHPV PU, článok 9, odsek 5 v termíne 10 dní pred zasadnutím AS FHPV PU elektronickou poštou jeho členovia.

Dlhodobý zámer Fakulty humanitných a prírodných vied Prešovskej univerzity v Prešove na roky 2017 – 2022 s výhľadom do roku 2025 uviedol dekan FHPV PU prof. RNDr. René Matlovič, PhD., **LL.M** a následne dal slovo prodekanke fakulty pre rozvoj, informatizáciu a hodnotenie kvality prof. MVDr. Janke Poráčovej, PhD., ktorá prítomných stručne oboznámila so základným obsahom dokumentu a tiež informovala o zapracovaných zmenách na základe podnetov od členov vedeckej rady FHPV PU a členov AS FHPV PU.

V rozprave vystúpili PhDr. MarekLukáč, PhD., prof. MVDr. Janka Poráčová, PhD., doc. Mgr. Martin Hromada, PhD., **prof. RNDr. René Matlovič, PhD., LL.M,** Mgr. Mária Majherová, PhD., a PhDr. Valentína Šuťáková, PhD., ktorí diskutovali o problematike zverejňovania výstupov v impaktovaných a karentovaných časopisoch. Zo strany diskutujúcich padla pochvala na vysokú úroveň spracovania a obsah prerokovaného dokumentu.

Po skončení rozpravy dal predseda AS FHPV PU verejne hlasovať o návrhu uznesenia č. 45.

Po hlasovaní sa prof. MVDr. Janka Poráčová, PhD. poďakovala za schválenie dokumentu a spoluprácu pri jeho tvorbe.

**K bodu 4 programu rokovania**

Vzhľadom nato, že Mgr. Jana Michalková úspešne ukončila štúdium tretieho stupňa vysokoškolského štúdia a tým prestala byť študentkou FHPV PU, zároveň jej zanikol mandát členky AS FHPV.

Predseda AS FHPV PU konštatoval, že Zákon č. 131/2002 Z. z. o vysokých školách v znení neskorších predpisov, § 26 neustanovuje zloženie a počet členov volebnej a mandátovej komisie pre doplňujúce voľby do AS. Priebeh volieb určuje dokument Zásady volieb do AS FHPV PU. V zmysle zmien zásad, prijatých na mimoriadnom zasadnutí AS FHPV PU 18.9.2015 v článku 3, odsek 2, AS zriaďuje na zabezpečenie prípravy a uskutočnenie doplňujúcich volieb najmenej trojčlennú volebnú a mandátovú komisiu. Predseda AS FHPV PU navrhol ponechať volebnú a mandátovú komisiu v zložení, schválenom v rámci uznesenia č. 37 (15.11.2016) a doplniť chýbajúcich členov a náhradníka.

V rozprave vystúpili prof. RNDr. Robert Ištok, PhD., Mgr. Tomáš Pasternák, doc. Mgr. Martin Hromada, PhD. a PhDr. MarekLukáč, PhD., ktorí nasledovne navrhli do volebnej a mandátovej komisie Ing. Lenku Bobuľskú, PhD., Mgr. Viktora Verbu, Henrietu Ildikó Fečuovú a Petra Sivča.

Po skončení rozpravy dal predseda AS FHPV PU verejne hlasovať o návrhu uznesenia č. 46.

**K bodu 5 programu rokovania**

Platný Rokovací poriadok AS FHPV PU, schválený dňa 5. marca 2015, v článku 8, odsek 2, stanovuje, že riadne zasadnutia senátu sa konajú najmenej štyrikrát za akademický rok. Predseda AS FHPV PU, navrhol vypustiť túto vetu z Rokovacieho poriadku AS FHPV PU, z dôvodu, že senát fakulty by mal rokovať len v prípade riešenia relevantnej agendy, ktorá nie je zo strany fakulty predložená vždy 4 razy v akademickom roku. Predseda AS FHPV PU ďalej informoval, že Zákon č. 131/2002 Z. z, o vysokých školách v znení neskorších predpisov neustanovuje počet zasadnutí AS fakulty počas akademického roku a tiež, že tento návrh prekonzultoval s JUDr. Veronikou Grucovou, právničkou právneho referátu rektorátu.

V rozprave vystúpila doc. RNDr.Kvetoslava Matlovičová, PhD., ktorá informovala o tom, že terajšie znenie Rokovacieho poriadku je prebraté zo štatútu FHPV PU a prijatím navrhovanej zmeny by vznikol rozpor medzi rokovacím poriadkom a štatútom. PaedDr. Jaroslav Šoltés, PhD. sa zaujímal o to, či môže byť rokovanie AS FHPV zvolané na základe požiadavky jeho členov.

Predseda AS FHPV PU na základe informácie, ktorú predložila doc. RNDr. Kvetoslava Matlovičová, PhD., predložený návrh stiahol z rokovania a o návrhu sa nehlasovalo.

**K bodu 6 programu rokovania**

V rámci rozpravy sa PhDr. Valentína Šuťáková, PhD. informovala o tom, či môže mať fakulta svoj vlastný študijný poriadok.

**K bodu 7 programu rokovania**

Predseda AS FHPV PU poďakoval všetkým prítomným členom AS FHPV PU za účasť a ukončil riadne zasadnutie AS FHPV PU.

**IV. Návrhy na uznesenia z rokovania**

**Návrh uznesenia č. 45:**

AS FHPV PU na svojom riadnom zasadnutí 16.10.2017 schválil dokument Dlhodobý zámer Fakulty humanitných a prírodných vied Prešovskej univerzity v Prešove na roky 2017 – 2022, s výhľadom do roku 2025.

POČET PRÍTOMNÝCH: 13, ZA: 13, PROTI: 0, ZDRŽALI SA: 0

**Návrh uznesenia č. 46:**

AS FHPV PU na svojom riadnom zasadnutí 16.10.2017 vyhlásil doplňujúce voľby do študentskej časti AS. Zároveň schválil Volebnú a mandátovú komisiu pre doplňujúce voľby do študentskej časti AS FHPV v zložení:

Ing. Lenka Bobuľská, PhD.

Mgr. Viktor Verba

Henrieta Ildikó Fečuová

Peter Sivčo

POČET PRÍTOMNÝCH: 13, ZA: 13, PROTI: 0, ZDRŽALI SA: 0

Prešov, 20. 10. 2017

Zápisnicu spracoval: Bc. Maroš Petra – Kajňák, tajomník AS FHPV PU

.........................................................

prof. RNDr. Robert Ištok, PhD.

predseda AS FHPV PU

..........................................................

Mgr. Mária Majherová, PhD.

podpredsedníčka AS FHPV PU

...........................................................

Mgr. Tomáš Pasternák

podpredseda AS FHPV PU